Blev - Wikipedia

# Blev

### Diwar Wikipedia, an holloueziadur digor

Skeudenn:Follicule pileux.jpg
Plac'h yaouank o kempenn he blev, gant Sophie Gengembre Anderson
Pennad blev ur vaouez Hopi , poltred gant Edward S. Curtis, 1922

Ar blev zo ur seurt feur, pe foulinenn, a c'holo korf an dud, pe lodennoù anezhañ, ha hini loened zo. Graet int gant traoùigoù neudheñvel a gresk war ar c'hroc'hen, 4 milimetrad o gwriz dindanañ. Korf an dud ne vez ket goloet penn da benn; hini al loened avat a vez, war-bouez lodenn dindan an treid, ar fri, ha tro-dro d'an toull-revr.

## [kemmañ] Blev an dud

### [kemmañ] Blev ar penn

War gern ar penn eo e vez ar stankañ hag an hirañ blev an dud. Ouzhpenn-se e vez blev ouzh an elgez pe ar groñj, a vez graet ar barv anezhe. Ar re dindan ar fri a vez graet mourroù, pe moustachoù anezhe. Re an divjod a vez graet minvlev anezhe. Blev a zo ivez e-barzh ar fri hag an divskouarn a-wechoù.

Eus ar blev a zo war gouzoug ar c'hezeg e vez graet moue, pe moueenn.

## [kemmañ] =Ar blev all

Blev a vez un tamm e pep lec'h war ar c'horf, met stankoc'h eo war gorf ar wazed eget war hini ar maouezed.

- War an izili, an divrec'h hag an divhar, hag en divgazel. .
- War ar bruched. Met ar baotred a zo blouc'h, pe divarv, n'o devez ket nemeur. Merc'hed zo avat o devez blev war o divvronn.
- Er c'haol. Gwelout ar pennad blev-gaol.

## [kemmañ] Disvleviñ

Plijout a ra d'ar merc'hed a-vremañ disvleviñ o divhar, un dra gozh en istor Mab-Den (graet e veze gant ar Romanezed pinvidik) , met nevez evel reol-buhez evel ma'z eo deuet da vezañ. Sportourien zo, evel ar rederien war varc'h-houarn a zisvlev o divhar ivez.

A-hend-all e vez ret d'ar merc'hed a ya da heul ar c'hiz disvleviñ o divgazel, hag o gaol evit krediñ diskouez o c'horf war ar groioù.

## [kemmañ] Gerioù kar

- Diwar ar ger blev:
  - Ur pennad blev a vez graet eus ar blev zo war ar penn.
  - Bleva a zo klask blev da brenañ
  - Blevenniñ zo dont blev war un dra bennak, pe da unan bennak , a vo neuze blevek, pe blevennek
  - Blev-foll, pe marblev, zo blev tanav-tanav ha disliv
  - Blev-kevnid a zo gwiad kevnid.
  - Un den divlev n'en deus ket blev
  - Un den disvlev a zo bet tennet e vlev diwarnañ
  - Divleviñ pe disvleviñ un den a zo tennañ ar blev diwar e groc'hen.

- Diwar gerioù all
  - Un den moal, pe moal e benn, pe disto e benn, n'en deus ket blev.
  - Mar deo tarvoal n'eo ket moal penn-da-benn.

## [kemmañ] Pennadoù kar

- Blev-gaol
- Laou

Adtapet diwar "http://br.wikipedia.org../../../b/l/e/Blev.html"

Rummadoù ar bajenn: Korfadurezh

##### Views

- Pennad
- Kaozeadenn
- Stumm a-vremañ pe stumm red

##### Klask

##### E yezhoù all

- Cebuano
- English
- Italiano
- Nederlands
- Nouormand
- Polski
- Français
- Français